Keit Pentus-Rosimannus

Keit Pentus-Rosimannus (kuni 2012 Keit Pentus; sündinud 3. märtsil 1976) on Eesti riigitegelane ja poliitik, alates 1. jaanuarist 2023 Euroopa Kontrollikoja liige. Ta oli 6. aprillist 2011 kuni 17. novembrini 2014 Eesti keskkonnaminister, 17. novembrist 2014 kuni 15. juulini 2015 Eesti välisminister ja 26. jaanuarist 2021 kuni 19. oktoobrini 2022 Eesti rahandusminister. Ta on õppinud Tallinna Muusikakeskkoolis klaverit ja Tallinna Bakalaureuse Erakoolis, mille lõpetas 1995. aastal hõbemedaliga. Aastal 2000 sai Tallinna Pedagoogikaülikoolist bakalaureusekraadi haldusjuhtimises ja Euroopa Liidu suhetes. Aastal 2000 alustas ta magistriõpinguid Tartu Ülikoolis politoloogia erialal, mis on lõpetamata. 2020. aastal omandas Tuftsi Ülikooli Fletcheri rahvusvahelise õiguse ja diplomaatia koolis magistrikraadi. Keit Pentuse esimene kokkupuude Eesti Reformierakonnaga oli 1996. aastal, kui ta ülikooli teisel kursusel alustas valimiskorraldajana. 1997. aastal pani ta aluse noorteklubile, millest hiljem kasvas välja Eesti Reformierakonna Noortekogu. Alates 9. juunist 1998 on ta Eesti Reformierakonna liige, sh Eesti Reformierakonna juhatuse liige 2000–2017 ja 2020–2022. Viimati oli ta ka Eesti Reformierakonna aseesimeheks. 18. oktoobril 2022 teatas ta sotsiaalmeedia vahendusel, et lahkub poliitikast, sh astub tagasi rahandusministri ametikohalt, keskendub paariks kuuks vanemapuhkusele ja asub tegema ettevalmistusi Euroopa Kontrollikoja liikme kuulamisteks. Ta on töötanud sotsiaal-, justiits- ja välisministri nõunikuna, samuti on ta olnud peaminister Andrus Ansipi büroo juhataja (2005–2007) ja Riigikogu esimene aseesimees (2009–2011). 2003. aastal sai ta Tallinna kesklinna vanemaks. Selles ametis töötas ta kaks aastat, algatades muu hulgas kõrghoonete teemaplaneeringu, miljööväärtuslike alade kaitsmisele suunatud osaüldplaneeringud ning vanalinna tuleviku teemalised arutelud; lasi korrastada Musumäe ja valgustada Snelli ja Lembitu pargi; aitas kaasajastada mitme kesklinna lasteaia ruumid ning kutsus kokku koolijuhtide, lasteaedade juhatajate ja korteriühistute ümarlauad. 2009. aasta kohaliku omavalitsuse volikogude valimistel osales Pentus-Rosimannus Eesti Reformierakonna Tallinna linnapeakandidaadina, kogudes Lasnamäe valimisringkonnas 3396 häält. 1999. aasta Riigikogu valimistel kandideeris Keit Pentus Tallinnas valimisringkonnas nr 3 ja sai 26 häält. Eesti Reformierakonna üleriigilises nimekirjas oli ta 111. kohal. 2007. aasta Riigikogu valimistel sai 7049 häälega isikumandaadi. Ta oli XI Riigikogu liige, kuulus Riigikogu rahandus- ja Euroopa Liidu asjade komisjoni ja oli 2007–2009 Reformierakonna Riigikogu fraktsiooni esimees. Alates 2009. aasta juunist oli ta Riigikogu esimene aseesimees. 2011. aasta Riigikogu valimistel valiti ta ka XII Riigikogu liikmeks, kuid 6. aprillil 2011 sai temast Andrus Ansipi kolmandas valitsuses keskkonnaminister. Samal ametikohal jätkas ta ka Taavi Rõivase esimeses valitsuses, kuni nimetati Euroopa Parlamenti lahkunud Urmas Paeti asemel 17. novembril 2014 välisministriks. 2015. aasta Riigikogu valimistel valiti ta XIII Riigikogu liikmeks. Ta oli väliskomisjoni aseesimees ning Eesti-USA ja Eesti-Iraani parlamendirühmade esimees. Koostas väliskomisjoni raporti valmisolekust tõrjuda valimistesse sekkumist. 2019. aasta Riigikogu valimistel valiti ta XIV Riigikogu liikmeks. Eesti Reformierakond valis ta fraktsiooni aseesimeheks. Ta oli Eesti-Iisraeli ja Eesti-Kanada parlamendirühmade esimees ning Eesti-USA parlamendirühma aseesimees. 26. jaanuaril 2021 sai Keit Pentus-Rosimannusest Kaja Kallase esimeses valitsuses rahandusminister ning ta jätkas sellel ametikohal kuni 19. oktoobrini 2022 ka Kaja Kallase teises valitsuses. Keskkonnaministrina tegi valitsusele ettepaneku Tuhala-Nabala looduskaitseala moodustamiseks, suutis luua vajaliku konsensuse uue jahiseaduse vastuvõtmiseks ja kaitses edukalt Eesti huve Euroopa Liidu kütusekvaliteedi direktiivi vastuvõtmisel. Välisministrina seisis NATO kohalolu suurendamise eest regioonis ning sanktsioonide pikendamise eest Venemaale seoses viimase agressiooniga Krimmis ja Ida-Ukrainas. 1. juulil 2015 teatas Keit Pentus-Rosimannus seoses Autorollo tsiviilvaidluses langetatud ringkonnakohtu otsusega, et astub välisministri ametist tagasi. Keit Pentus-Rosimannus on vanavanemate toetamise ühingu nõukogu liige. Varem on ta kuulunud Riigi Kinnisvara AS nõukokku ja olnud SA Tallinna Toomkiriku kristliku kultuuri ning eetiliste väärtuste õppe- ja konverentsikeskuse nõukogu liige. 2020. aastast kuulub Ameerika Ühendriikide initsiatiivil kokku kutsutud NATO innovatsiooninõukogusse, mis keskendub tulevikusüsteemide ettevalmistamisele mehitamata meresüsteemide valdkonnas ning London Imperial College'i, FinTechi keskuse nõuandvasse kokku. Keit Pentus-Rosimannuse vastu esitati tsiviilhagi seoses tema isale Väino Pentusele (sündinud 26. oktoobril 1955) kuulunud autofirma Autorollo pankrotiprotsessiga. Harju Maakohus ei rahuldanud 27. juunil 2014 Autorollo pankrotitoimkonna hagi Keit Pentus-Rosimannuse suhtes, kohus jättis Keit Pentus-Rosimannuse menetluskulud pankrotitoimkonna kanda. 30. juunil 2015 tühistas Tallinna Ringkonnakohus maakohtu otsuse osas, millega OÜ Autorollo nõue tütarettevõtte asutamisega tekitatud kahju osas jäeti Keit Pentus-Rosimannuse vastu rahuldamata. Tühistatud osades tegi ringkonnakohus uue otsuse, mõistes välja mitu kahjusummat, samuti jäid kostjate kanda menetluskulud. Keit Pentus-Rosimannus nimetas otsust ebaõiglaseks, kuid astus selle tõttu välisministri ametist tagasi. Ta kaebas otsuse edasi ja Riigikohus võttis kassatsioonikaebuse menetlusse. 13. aprillil 2016 jättis Riigikohus oma otsusega neli hageja nõuet viiest Keit Pentus-Rosimannuse vastu rahuldamata, kuna nõude aluseks esitatud asjaolud jäid maa- ja ringkonnakohtus osaliselt tõendamata. Ühe nõude osas tühistas Riigikohus ringkonnakohtu otsuse materiaalõiguse vale tõlgendamise ja menetlusõiguse normi olulise rikkumise tõttu ja saatis asja uueks arutamiseks Tallinna Ringkonnakohtule. 21. oktoobril 2016 jättis ringkonnakohus kogu hagi kõigi nõuete osas Keit Pentus-Rosimannuse suhtes rahuldamata ja menetluskulud kõigis kohtuastmetes hageja pankrotihaldurite Martin Krupi ja Katrin Prüki kanda. Riigikohus saatis lahendi ringkonnakohtusse tagasi, nõudes peamiselt selle põhjalikumat põhjendamist. 2. märtsil 2018 jättis ringkonnakohus jõusse otsuse, et kõik nõuded Keit Pentus-Rosimannuse vastu on alusetud ning menetluskulud peavad kandma pankrotihaldurid Martin Krupp ja Katrin Prükk. 10. augustil 2012 abiellus ta Rain Rosimannusega, augustis 2021 sündis tütar. Tema vend Sten Pentus on vormelisõitja. Keit Pentus-Rosimannus: IKE lepe on püüdlik, aga visioonitu värk Keit Pentus-Rosimannus: Yana Toom eksib. Eesti huvides on üksnes täielik loobumine saastavast põlevkivielektrist Keit-Pentus Rosimannus: Eesti peab olema see, kes Gruusias ja Ukrainast ära hammustatud tükkide eest seisab Keit Pentus-Rosimannus Kadri Simsonile: Keskerakonnal on vara Sovetskoje Šampanskojet avada Keit Pentus-Rosimannus: kas 1000-eurone pension on võimalik? Pentus-Rosimannus: Venemaa agressioonile tuleb vastata sanktsioonidega Keit Pentus-Rosimannus: ei maksa sääsest elevanti teha Eesti poolthääl ÜRO-s jagab poliitikud eri leeridesse Keit-Pentus Rosimannus: vaguniäri Venemaaga on kas läbimõtlematu otsus või korralikult sätitud muster. Mõlemad variandid on Eestile halvad Keit Pentus-Rosimannus: Kuidas lõpetada Eestis hariduslik apartheid? Lasnamäele trammiliini rajamine ei ole vajalik? Pentus-Rosimannus nimetas Karilaidu ja Stalnuhhinit separatistideks Pentus-Rosimannus: Macroni vastu suunatud küberrünnak on tuttava käekirjaga Keit Pentus-Rosimannus: Semjonovile auraha andmine näitab, et Keskerakonna leping Putiniga kehtib jätkuvalt Pentus-Rosimannus: kui valitsusliidu juhtivpoliitik nimetab Süüria teemalises avalduses teist valitsusliidu poliitikut lolliks, õõnestab see meie ühtset välispoliitilist joont Keit Pentus-Rosimannus TTV-st: mitte vaadatavus pole Tallinna propamasina probleem, vaid selle häbiväärne sisu Keit Pentus-Rosimannus: Putin soovib äärmusluse toetamisega Euroopat lõhestada FOORUMI BLOGI: Kuidas majandada meie metsi nii, et loodus oleks hästi hoitud? Pentus-Rosimannus: idasuunalist lobbysurvet tuleb ikka uksest ja ukse alt Pentus-Rosimannus: näeme järjest rohkem Keskerakonna mitteametlikku liini, mis ei toeta Eesti ametlikku välispoliitilist kurssi Keit Pentus-Rosimannus tulpidemaa parlamendivalimistest: kas hollandlased murravad trendi? Pentus-Rosimannusest sai Eesti-USA parlamendirühma juht Keit Pentus-Rosimannus: vabariigi 100. sünnipäevaks parem presidendivalimiste kord? Pentus-Rosimannus: Kaljuranna kõrvalejätmine ei olnud õige Vana kuld: Keit Pentus-Rosimannus pakub Eesti presidendiks Marina Kaljuranda KEIT PENTUS-ROSIMANNUS: Keda esindas Kremli protežeega Süürias kohtunud Yana Toom? Keit Pentus-Rosimannus: julgeolekunõukogu liikmesus tugevdab Eesti mainet Riigikogu tegi Savtšenko vabastamist nõudva avalduse Keit Pentus-Rosimannus: rahvusvaheline kogukond peab reageerima krimmitatarlaste tagakiusamisele Keit Pentus-Rosimannus: tuleb lõpetada häbelik vaikimine, kui rahvast valedega üksteise vastu ässitatakse Pentus-Rosimannus: kliimalepe on aasta positiivseim märk Keit Pentus-Rosimannus: milleks Euroopale vabakaubandus USAga? Pentus-Rosimannus: Eesti kandideerib järgmisel aastal UNICEFi eesistujaks Pentus-Rosimannus julgeolekust: peame keskenduma ennustamise asemel ennetamisele Pentus-Rosimannus: laps ei peaks topeltkodakondsusest lahti ütlema Pentus-Rosimannus: kohustuslik põgenikekvoot võib viia suurte probleemideni Pentus-Rosimannus: Tähelepanu põhjustele, mitte ainult tagajärjele Pentus-Rosimannus Ämaris: NATO hävitajate kohalolek Eestis on tugev sõnum alliansi ühtsusest Pentus-Rosimannus Steinmeierile: hindame kõrgelt Saksamaa panust Eesti julgeolekusse Pentus-Rosimannus: tsiviilelanike tapmist toetav režiim ei ole partner Pentus-Rosimannus: julgeolekuohud muutsid lääneliitlased ühtsemaks Pentus: Rõivase järeltulijale pole põhjust niipea mõelda Nabala-Tuhala kaitseala loomine sai valitsuselt heakskiidu Pentus-Rosimannus tänas Obama visiidi ettevalmistajaid Keit Pentus-Rosimannus: mustast kullast rohkem kulda ja vähem mustust Keit Pentus-Rosimannus: naised, triibud ja eneseusk Pentus-Rosimannus: mereääre korrashoid on Tallinna vastutada Eesti ostab saastekvootide eest neli keskkonnasäästlikku trammi Minister kinnitas Nabala looduskaitseala moodustamise Pentus-Rosimannus: loodus pole võimeline suuremat põlevkivi kaevandamise koormust taluma Välisminister New Yorgis: tulevikus ei peaks sündides kahe riigi kodakondsuse saanud Eesti vanema laps ühest kodakondsusest lahti ütlema Keit Pentus: käed eemale lasteaedadest (Delfi) (18.03.2009) Keit Pentus: miks tegime sellise eelarve (Delfi) (01.10.2008) Vestlusringis: Pentus, Ojuland, Ligi, Klaas, Muravjova (Reformikiri) (sügis 2008) Keit Pentus: maksulatt 30 000 kroonile (Äripäev) (16.06.2008) Keit Pentus: õige aeg ergutada kokkuhoidlikkust (Äripäev (Tulumaks) (06.05.2008) Keit Pentus: sundüürnike marineerimine (Äripäev) (25.03.2008) Keit Pentus: palun, teie 1,4 miljardit (Hiiu Leht) (19.02.2008) Keit Pentus: trikipoliitika või alkoholipoliitika (Eesti Päevaleht) (12.02.2008) Keit Pentus: ahvatlusseadus investoreile (Äripäev) (29.01.2008) Keit Pentus: sunnist vabaks (Postimees) (15.01.2008) Keit Pentus: ähmist. Riskidest. Tulevikust (Postimees) (02.11.2007) Keit Pentus: Iraagi missiooni katkestamine oleks halb plaan (Eesti Päevaleht (18.10.2007) Keit Pentus: tuumaenergiast paanikata (Reformikiri) (sügis 2007) Keit Pentus: meie sada esimest päeva (SL Õhtuleht) (14.07.2007) Keit Pentus: mõeldes sõjahaudade kaitse seadusele (Meie Maa) (12.01.2007) Keit Pentus: mul ei ole piinlik sellepärast, kuidas me Edgar Savisaare maha võtsime (SL Õhtuleht) (16.10.2004) Einmann, Andres. Keit Pentus-Rosimannus astub ministrikohalt tagasi ja lahkub poliitikast. Postimees, 18. oktoober 2022. https://web.archive.org/web/20160304134145/http://eestinaine.ohtuleht.ee/608689/onneliku-pere-laps-keit-pentus Õnneliku pere laps Keit Pentus (Eesti Naine 30. september 2011) https://web.archive.org/web/20200815195325/https://database.motorsportmagazine.com/database/drivers/sten-pentus Sten Pentus (Motor Sport Magazine) Elulugu ja CV Valitsuse lehel (8. juuli 2015 seisuga) Keit Pentus-Rosimannus Facebookis [1] Keit Pentus-Rosimannuse koduleht Keit Pentus-Rosimannus Twitteris Keit Pentus saates "Kukul külas", 19. juuni 2005, 1. osa, 2. osa